**ДО**

**Кооперация „Военноинвалид“, ЕИК 113524915**

**адрес: гр. Перник, ул. Кракра, бл. 15, вх. Б, ап. 7**

**тел. 076/600 463;**

**„Фотис“ ООД, ЕИК 113521965**

**адрес: гр. Перник 2304, ж.к. Изток,**

**ул. „Бучински път“ № 4**

**тел.:076/ 672 030**

**П О К А Н А**

**ЗА УЧАСТИЕ В ПРОЦЕДУРА НА ДОГОВАРЯНЕ БЕЗ**

**ПРЕДВАРИТЕЛНО ОБЯВЛЕНИЕ**

**с предмет: „Доставка на олекотени завивки и спални комплекти за нуждите**

**на ОДЗ № 1 „Миньорче“, гр. Перник, кв. „Рено“ във връзка с проект по процедура BG16RFOP001-1.018 на ОП „Региони в растеж“ 2014-2020г.“**

**УВАЖАЕМИ ГОСПОЖИ И ГОСПОДА,**

Община Перник, с адрес: гр. Перник, пл. „Св. Иван Рилски“ № 1А, на основание чл. 18, ал. 1, т. 8 във връзка с чл. 79, ал. 1, т. 1 от Закона за обществените поръчки (ЗОП) и чл. 64 от Правилника за прилагане на Закона за обществените поръчки открива процедура за възлагане на обществена поръчка чрез договаряне без предварително обявление с предмет: **„Доставка на олекотени завивки и спални комплекти за нуждите на ОДЗ № 1 „Миньорче“, гр. Перник, кв. „Рено“ във връзка с проект по процедура BG16RFOP001-1.018 на ОП „Региони в растеж“ 2014-2020г.“**

Изпращаме ви настоящата покана за участие в процедурата при следните условия:

**І. ПЪЛНО ОПИСАНИЕ НА ОБЕКТА И ПРЕДМЕТА НА ПОРЪЧКАТА**

**1.** **Обект** на обществената поръчка е „услуга” по смисъла на чл. 3, ал. 1, т. 3 от ЗОП. Услугата е с кодове от Общия терминологичен речник (CPV), както следва: CPV 39512200 „Торби за завивки“, CPV 39512300 „Долни чаршафи“, CPV 39512500 „Калъфки за възглавници“ и CPV 39512400 „Пухени завивки“.

**2. Предмет**на настоящата обществена поръчка е да се доставят за нуждите на ОДЗ № 1 „Миньорче“ олекотени завивки, възглавници и спални комплекти, като в един брой комплект се включва - плик, долен чаршаф и калъфка за възглавница. Целта на тази доставка също е насочена към подобряване на качеството на образователната услуга и създаване на по-добри, комфортни и здравословни условия за почивка на малките обитатели.

Видът на стоките, които следва да бъдат доставени и тяхното количество е, както следва:

|  |  |  |  |
| --- | --- | --- | --- |
| **№** | **Наименование оборудване/обзавеждане** | **Ед. мярка** | **Количество** |
| 1 | Олекотени завивки | Бр. | 110 |
| 2 | Възглавници | Бр. | 110 |
| 3 | Спален комплект, включващ - плик, долен чаршаф и калъфка за възглавница | Бр. | 110 |

Изискванията към предвидените за доставка стоки са посочени в Техническата спецификация – част от поканата.

**3. Описание на проекта в обхвата на поръчката:**

Община Перник е конкретен бенефициент по Приоритетна ос 1 „Устройство и интегрирано градско развитие“ на ОПРР 2014-2020 г. и по-специално по процедура за предоставяне на безвъзмездна финансова помощ BG16RFOP001-1.018 - Изпълнение на интегрирани планове за градско възстановяване и развитие 2014-2020-Перник.

Приоритетната ос подкрепя модела на умерен полицентризъм, дефиниран в НКПР 2013-2025. Моделът определя пространствена политика, която стимулира основните центрове на растеж на регионално ниво – 10 града като двигатели на растеж и мрежа от балансиращи средни градове, които имат съществена роля за предоставяне на основни услуги за населението, за привличане на инвеститори и създаване на възможности за работа в/или близо до градовете, където хората живеят постоянно.

Инвестиционната програма е инструмент, който ще се реализира чрез Приоритетна ос 1 на ОПРР 2014-2020. С изпълнението на проектите в нея ще се решат част от проблемите, идентифицирани в Интегрирания план за градско възстановяване и развитие, и ще се даде възможност за приноса към дългосрочната визия за развитието на града.

Част от Инвестиционната програма на Община Перник е проект BG16RFOP001-1.018-0001 „Обследване на енергийна ефективност и прилагане на мерки за енергийна ефективност (основен ремонт и въвеждане на енергоспестяващи мерки) на ЦДГ № 8 „Изворче“ и ОДЗ № 1 „Миньорче“, който е насочен към изпълнението на инвестиционен приоритет „Образователна инфраструктура“. Проектът е одобрен и за него е предоставена безвъзмездна финансова помощ на стойност 1 699 927,23 лева.

Проектното предложение включва основен ремонт и въвеждане на енергоспестяващи мерки, както и благоустрояване на дворните пространства на два обекта – ЦДГ № 8 „Изворче“ и ОДЗ № 1 „Миньорче“. За обектите на интервенция са предвидени за изпълнение дейности по основен ремонт на цялата сграда, цялостна подмяна на инсталации на сградата, въвеждане на енергоспестяващи мерки и доставка и монтаж на оборудване и обзавеждане. Рехабилитация на дворното пространство чрез подмяна на настилки, обособяване на площадки за игра, детски кът, пясъчник и др.

Основните цели на проекта са да се увеличи експлоатационната годност на сградите, както и да се осигури подходяща рентабилна и енергоефективна образователна инфраструктура, спомагаща за устойчивото развитие и подобряване конкурентноспособността на градския ареал на Община Перник. Чрез цялостното реновиране на материалните бази ще се подобри качеството на образованието, като се цели задържане на младото население в града, улесняване социалното включване на деца с увреждания, приобщаване на деца от маргинализираните групи и създаване на привлекателна градска среда.

1. **Място и срок за изпълнение на поръчката:**

Мястото на доставка е сградата на ОДЗ № 1 „Миньорче“, находяща се на адрес: гр. Перник, кв. „Рено“, ул. „Кракра“ № 40.

Договорът за обществена поръчка влиза в сила от датата на подписването му от двете страни и действието му се прекратява с изтичането на предложения от изпълнителя гаранционен срок за доставените стоки.

Срокът на изпълнение на доставката е **до 90 (деветдесет) календарни дни,** считано от датата на получаване на **писмената заявка на възложителя.**

Доставката ще бъде възложена след изпълнение на предвидените в проект № BG16RFOP001-1.018-0001 „Обследване на енергийна ефективност и прилагане на мерки за енергийна ефективност (основен ремонт и въвеждане на енергоспестяващи мерки) на ЦДГ № 8 „Изворче“ и ОДЗ № 1 „Миньорче“ строително-монтажни работи по модернизация на сградата на детската градина.

**ВАЖНО!!!** ***Представянето на оферта, съдържаща в Техническото предложение за изпълнение на поръчката или в друг документ на участника срок за изпълнение, който е по-дълъг от определения от Възложителя е основание за отстраняването на този участник поради представяне на оферта, неотговаряща на предварително обявените от Възложителя условия.***

**5. Прогнозна стойност:** Прогнозната стойност на поръчката е в размер на **2 640,00 (две хиляди шестстотин и четиридесет) лева без ДДС.**

**6. Условия и начин на плащане:**

* Авансово плащане в размер на 30 %, (тридесет процента) от общата стойност на писмената заявка по съответния договор, в 10 дневен срок, считано от датата на писмената заявка. Плащането се извършва срещу представена от ИЗПЪЛНИТЕЛЯ фактура. Авансовото плащане се приспада изцяло от дължимото окончателно плащане.
* Окончателно плащане - сумата в размер на 70 %, (седемдесет процента) от общата стойност на писмената заявка по съответния договор, в 10 дневен срок, считано от датата на подписване без забележки на приемо-предавателен протокол за приемане на доставената стока по дадения договор и издадена от ИЗПЪЛНИТЕЛЯ фактура.

**7. Гаранция. Условия и размер.**

Участникът, определен за Изпълнител при подписване на договора представя гаранция за изпълнение в размер на 2% от стойността на договора.

Условията и сроковете за задържане, респ. освобождаване на гаранцията за изпълнение се уреждат в договора за възлагане на обществената поръчка.

По отношение Гаранциите за изпълнение важат разпоредбите на чл. 111 от ЗОП.

* Гаранциите се предоставят в една от следните форми:
* а) парична сума;
* б) банкова гаранция;
* в) застраховка, която обезпечава изпълнението чрез покритие на отговорността на Изпълнителя, чийто срок на валидност изтича не по-късно от 30 дни след изтичане срока на договора.

Гаранциите във формата на парична сума могат да се внасят по банков път по сметка на Община Перник: **Банков код (BIC): CECBBGSF, Банкова сметка (IBAN): BG 36 CECB 9790 3360 87930, при Банка ЦКБ АД, Клон Перник**, а банковата гаранция – оригинал, издаден от българска или чуждестранна банка или застраховка, която обезпечава изпълнението чрез покритие на отговорността на изпълнителя, е със срок на валидност на гаранцията най-малко 2 месеца след датата на изтичане гаранционния срок по договора, като тридесет процента от размера на гаранцията е за обезпечаване на гаранционните задължения на участника, определен за изпълнител, за периода на декларирания от него Гаранционен срок, a останалата част в размер на 70 % от гаранцията гарантира изпълнението на доставката. При представяне на гаранцията за изпълнение, в платежното нареждане, в банковата гаранция или застраховка, която обезпечава изпълнението чрез покритие на отговорността на изпълнителя, изрично се посочва договора, за който се представя гаранцията.

**ІІ. УСЛОВИЯ ЗА ИЗПЪЛНЕНИЕ НА ПОРЪЧКАТА**

Изисквания към изпълнението на поръчката:

* Всички дейности по изпълнението на предмета на поръчката да се извършват въз основа на писмена заявка на възложителя;
* Доставката на стоките да се извърши в срок съобразно техническото предложение на определения за изпълнител, но не по-дълъг от 90 (деветдесет) календарни дни, считано от датата на получаване на заявката от изпълнителя.
* Стоките да се доставят в подходяща транспортна опаковка, която гарантира запазването на целостта и функционалността им при транспорт, товаро-разтоварни дейности и съхранение;
* Всички разходи за транспорт, товаро-разтоварни работи и др., необходими за изпълнение на предмета на поръчката, са за сметка на избрания за изпълнител;
* Ако при доставката на стоките се открият неточности в количествата и/или видовете стоки и/или явни недостатъци, Възложителя не ги приема. Изпълнителят е длъжен да изправи посочените от Възложителя нередности/недостатъци и в срок до 5 (пет) календарни дни да достави точния вид и брой на заявените стоки, отговарящи на техническото предложение на Изпълнителя или такива без явни недостатъци или външни повреди;
* В случай, че след приемането на доставените стоки се открият недостатъци, които не са могли да бъдат забелязани при обикновен преглед, Възложителят уведомява писмено Изпълнителя, който ги отстранява за своя сметка в срок до 5 /пет/ календарни дни от датата на писменото му уведомяване;
* Гаранционният срок на доставените стоки, съобразно техническото предложение на избрания изпълнител, следва да бъде не по-кратък от 4 /четири/ месеца и започва да тече, считано от датата на подписване на приемо-предавателния протокол за осъществена доставка на заявените стоки в сградата на ОДЗ № 1 „Миньорче“;
* При констатиран производствен дефект в рамките на предложените гаранционни срокове, Изпълнителят поправя или заменя с нова и неупотребявана повредената или некачествена стока в срок до 5 /пет/ календарни дни от получаване на подписан констативен протокол за установяване качествата на стоката.

**ПРИЕМАНЕ РАБОТАТА НА ИЗПЪЛНИТЕЛЯ**

Пълното изпълнение на предмета на договора се удостоверява с подписан между страните без забележки приемо–предавателен протокол.

При приемане на стоките Възложителят има право да предяви рекламации пред Изпълнителя, когато стоките не съответстват по количество и качество на техническите спецификации и Предложението за изпълнение на поръчката на Изпълнителя и/или при наличие на явни недостатъци в тях и/или при наличие на външни повреди.

В този случай Възложителят не подписва приемо–предавателния протокол, а ако такъв е подписан - уведомява писмено Изпълнителя в 5 (пет) дневен срок от констатирането на нередностите/недостатъците.

Изпълнителят е длъжен да изправи посочените от Възложителя нередности/недостатъци и в срок до 5 (пет) календарни дни да достави точния вид и брой на заявените стоки, отговарящи на техническото му предложение или такива без явни недостатъци или външни повреди. Разходите по отстраняване на недостатъците са за сметка на Изпълнителя.

Приемането на новите стоки се извършва с подписан между страните без забележки приемо–предавателен протокол.

**ИЗИСКВАНИЯ КЪМ УЧАСТНИЦИТЕ**

Участниците трябва да отговарят на изискванията по чл.54 ал.1 т.1-7 и чл.55 ал.1, т.1-5 от Закона за обществените поръчки, както и да не са дружества, регистрирани в юрисдикции с преференциален данъчен режим и контролираните от тях лица включително и чрез гражданско дружество, в което участва дружество, регистрирано в юрисдикция с преференциален данъчен режим.

Специализираните предприятия на хора с увреждания, на основание чл. 80 от ППЗОП трябва да отговарят и на следните условия:

1. минимум 30 на сто от списъчния им състав се състои от хора с увреждания или такива в неравностойно положение;
2. специализираното предприятие на хора с увреждания може да изпълни най-малко 80 на сто от нейния предмет със собствени машини, съоръжения и човешки ресурс. За изпълнение на условието те могат да ползват подизпълнители или да се позоват на капацитета на трети лица, ако подизпълнителите или третите лица са специализирани предприятия или кооперации на хора с увреждания.

При определяне на посочения по-горе ресурс в обема на собствения ресурс се включват необходимите разходи за суровини и материали, енергия, горива, водоснабдяване, лицензи и други подобни, независимо че доставчиците им не са специализирани предприятия или кооперации на хора с увреждания.

***На основание чл. 12, ал. 7 от ЗОП в процедурата на договаряне е отправена покана и до лице, което не е специализирано предприятие, като неговата оферта ще се разглежда само, ако не е допусната офертата на специализираното предприятие.***

**КРИТЕРИИ ЗА ПОДБОР**

**Годност (правоспособност) за упражняване на професионална дейност**

Възложителят не поставя изисквания.

**Изисквания относно икономическото и финансовото състояние на участниците**

Възложителят не поставя изисквания.

**Технически и професионални способности**

Участникът, през последните 3 (три) години, считано от датата на подаване на офертата следва да е изпълнил поне 1 (една) доставка, чийто предмет е идентичен или сходен с предмета на поръчката.

**Забележка:**

За *„доставки, чийто предмет е сходен с предмета на поръчката“,* следва да се разбира такъв, който включва производство и/или доставка или търговия с олекотени завивки или спални комплекти или текстилни изделия за домакинството.

***Удостоверяване:*** *При подаване на офертата обстоятелството се декларира в съответната част от* ***ЕЕДОП, Част IV: Критерии за подбор, раздел, В.Технически и професионални способности, т.1б****) с посочване на стойностите, датите и получателите.*

***Доказване:*** При сключване на договора, участникът избран за изпълнител следва да представи *Списък на доставките, които са идентични или сходни с предмета на обществената поръчка* съобразно декларираното в ЕЕДОП*, заедно с доказателство за извършената доставка.*

**СЪДЪРЖАНИЕ НА ЗАПЕЧАТАНАТА НЕПРОЗРАЧНА ОПАКОВКА:**

Документите се представят в запечатана непрозрачна опаковка, върху която се посочват: наименованието на участника, адрес за кореспонденция, телефон и по възможност - факс и електронен адрес; наименованието на поръчката

1. Опис на представените към офертата документи, подписан от представляващия участника – Приложение № 1;

2. Заявление за участие – Приложение № 2;

3. Единен европейски документ за обществени поръчки (ЕЕДОП) (Приложение № 3) за участника, подизпълнителите, ако такива са посочени, и/или трети лица, чийто капацитет ще бъде използван.

При подаване на оферта участникът декларира липсата на основанията за отстраняване и съответствие с критериите за подбор чрез представяне на единен европейски документ за обществени поръчки (ЕЕДОП). В част ІІІ, раздел Г: „ДРУГИ ОСНОВАНИЯ ЗА ИЗКЛЮЧВАНЕ, КОИТО МОЖЕ ДА БЪДАТ ПРЕДВИДЕНИ В НАЦИОНАЛНОТО ЗАКОНОДАТЕЛСТВО НА ВЪЗЛАГАЩИЯ ОРГАН ИЛИ ВЪЗЛОЖИТЕЛЯ НА ДЪРЖАВА ЧЛЕНКА― следва да бъде попълнена от участниците, тъй като възложителят е въвел специфични национални основания за изключване от участие в поръчката - да не са дружества, регистрирани в юрисдикции с преференциален данъчен режим и контролираните от тях лица включително и чрез гражданско дружество, в което участва дружество, регистрирано в юрисдикция с преференциален данъчен режим.

В ЕЕДОП се предоставя съответната информация, изисквана от възложителя, и се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация.

Когато участникът е посочил, че ще използва капацитета на трети лица за доказване на съответствието с критериите за подбор или че ще използва подизпълнители, за всяко от тези лица се представя отделен ЕЕДОП.

Участниците посочват в офертата подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.

Независимо от възможността за използване на подизпълнители отговорността за изпълнение на договора за обществена поръчка е на изпълнителя. Възложителят може да изисква от участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата. Преди сключването на договор за обществена поръчка възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива.

Когато изискванията по чл. 54, ал. 1, т. 1, 2 и 7 и чл. 55, ал. 1, т. 5 ЗОП се отнасят за повече от едно лице, всички лица подписват един и същ ЕЕДОП. Когато е налице необходимост от защита на личните данни или при различие в обстоятелствата, свързани с личното състояние, информацията относно изискванията по чл. 54, ал. 1, т. 1, 2 и 7 и чл. 55, ал. 1, т. 5 ЗОП се попълва в отделен ЕЕДОП за всяко лице или за някои от лицата. В случаите, когато се подава повече от един ЕЕДОП, обстоятелствата, свързани с критериите за подбор, се съдържат само в ЕЕДОП, подписан от лице, което може самостоятелно да представлява съответния стопански субект. В ЕЕДОП се представят данни относно публичните регистри, в които се съдържа информация за декларираните обстоятелства или за компетентния орган, който съгласно законодателството на съответната държава е длъжен да предоставя информация за тези обстоятелства служебно на възложителя.

4. документи за доказване на предприетите мерки за надеждност, когато е приложимо;

5. документите по чл. 37, ал. 4 от ППЗОП , когато е приложимо.

6. Техническо предложение (Приложение № 4), съдържащо:

а) документ за упълномощаване, когато лицето, което подава офертата, не е законният представител на участника;

б) предложение за изпълнение на поръчката в съответствие с техническата спецификация и изискванията на възложителя;

в) декларация за съгласие с клаузите на приложения проект на договор;

г) декларация за срока на валидност на офертата;

д) декларация, че при изготвяне на офертата са спазени задълженията, свързани с данъци и осигуровки, опазване на околната среда, закрила на заетостта и условията на труд, когато е приложимо;

е) каталози, снимки, брошури на стоките, които ще се доставят, съдържащи подробно описание на основните технически характеристики на стоките, предлагани от участника (когато е възможно - посочена връзка към официалните интернет страници на производителите, от където може да се получи техническа информация за предложените модели). **В случай, че участникът желае да приложи** **каталози, снимки, брошури, то те следва да бъдат представени без цени на предлаганите артикули и да се отнасят само за конкретните артикули, предмет на поръчката.**

7. Отделен запечатан и непрозрачен плик с наименование „Предлагани ценови параметри“, съдържащо ценовото предложението на участника – Приложение № 5.

**КРИТЕРИЙ ЗА ОЦЕНКА НА ОФЕРТИТЕ**

Възлагането на обществената поръчка ще се извърши въз основа на „Икономически най-изгодната оферта”, определена въз основа на критерия за възлагане **„НАЙ-НИСКА ЦЕНА”** по смисъла на чл. 70, ал. 2, т. 1 от ЗОП.

На първо място се класира участникът предложил **най-ниска обща цена** **без ДДС за изпълнение на поръчката.**

**Посочената цена се закръгля до втория знак след десетичната запетая.**

За неуредените в настоящата документация въпроси се прилагат разпоредбите на Закона за обществените поръчки и действащото българско законодателство.

**Краен срок за подаване на оферти:** Оферти се подават в деловодството на Община Перник на адрес: гр. Перник, пл. „Св. Иван Рилски“ № 1А в срок **до 17:00 часа на 22.08.2017г.**

**Дата и място за провеждане на договарянето:** Договарянето ще се проведе с представляващите участниците или с надлежно упълномощени от тях лица от 08.30 часа на 23.08.2017 г. в сградата на Община Перник на адрес: гр. Перник, пл. „Св. Иван Рилски“ № 1А.

**На Профила на купувача в досието на процедурата са публикувани всички приложения към поканата - образци на документи, проект на договор и техническа спецификация, откъдето поканените участници могат да изтеглят съответните документи и да се запознаят с тях.**

**ПРИЛОЖЕНИЯ:**

1. Опис на представените към офертата документи, подписан от представляващия участника по чл. 47, ал. 3 от ППЗОП – Приложение № 1;

2. Заявление за участие – Приложение № 2;

3. Стандартен образец на ЕЕДОП – Приложение № 3;

4. Техническо предложение– Приложение № 4;

5. Ценово предложение – Приложение № 5;

6. Проект на Договор – Приложение № 6;

7. Техническа спецификация – Приложение № 7.

**КМЕТ НА ОБЩИНА ПЕРНИК: ………………………..**

**ВЯРА ЦЕРОВСКА**